El grup de teatre de Tyrius Burjassot es puja a l’escenari
2025-07-24

El Saló d’Actes de la Casa de Cultura de Burjassot serà l’escenari d’excepció d’una nova representació teatral a càrrec de grup de teatre de l’Associació d’Ames de Casa i Consumidores Tyrius del municipi, entitat presidida per Emilia València. En aquesta ocasió, el teló d’aquest espai municipal s’obrirà el divendres 8 d’abril a les 19 hores.

Les components del grup de teatre llegit de l’entitat burjassotera representarà el pecat tercer, “Torremolinos”, de l’obra original de Juan J. Milán de la trilogia “Pecados conyugales”. Una representació en la qual comptaran amb la col·laboració dels professors de l’Escola “Amadeus” de Burjassot, Xavier Sauri, al violí, i Charo Valiente, al violoncel.

Sota la direcció de Charo Marco, el repartiment està compost per Paquita Amores, Antonio Navarro, Vicente Fita, Amparo Parra, Geli Sánchez, Teresa Fita, Juan Maestre i Trini Sierra.

Una divertida vesprada de divendres a la qual està convidat a participar tot el municipi de Burjassot que, de ben segur, omplirà de rialles i d’aplaudiments el Saló d’Actes de la Casa de Cultura.